[{"text_idx": "#000001", "text": "Escepte en 2022 UEA okazigis du kongresojn samjare. Sekve de la sukcesaj Virtualaj Kongresoj en 2020 kaj 2021, la Estraro iniciatis c\u0302i-jare samformatan kvar-tagan trian Virtualan Kongreson (VK3) en novembro, aldone al la UK en Montrealo. Pro la multaj aliaj okupoj de la estraranoj kaj de la teknika organizanto \u2013 E@I \u2013 la preparoj okazis relative lastmomente, sed la rezulto estis tre sukcesa. Nun tiu unika kongreso estas plu vizitebla g\u0302is la fino de januaro. Novaj VK-alig\u0302oj estas senpagaj kun membrig\u0302o en UEA por 2023, kion eblas komforte fari en la VK-alig\u0302ilo: vk.esperanto.net/2022."}, {"text_idx": "#000004", "text": "Menciindas cetere la movada dimensio de la VK. Spektu interalie prelegojn 135-jarig\u0302o de Hector Hodler: la valoroj de la fondinto de UEA por la nuntempo, Lidia Zamenhof \u2013 80 jarojn post s\u0302ia tragika pereo kaj informojn pri senpagaj reklamoj, Dum la VK okazis kunvenoj de kelkaj kontinentaj komisionoj, pri UNESKO (Festivalo por la paco en Tolosa), de la Akademio (prezento kaj respondoj) kaj \u201cBabilu kun\u201d pluraj estraranoj \u2013 Duncan Charters, Fernando Maia Jr., Franc\u0327ois Lo Jacomo kaj Amri Wandel."}, {"text_idx": "#000005", "text": "Interalie estis remontritaj la prelegoj de la Internacia Kongresa Universitato kaj de la Scienca Kafejo okazintaj hibride kaj registritaj en Montrealo. Entute okazis en la VK3 14 sciencaj prelegoj. Por re-spekti la sciencan programon eblas serc\u0302i en la program-platformo Retevent la eventojn \u201cIKU\u201d au\u0306 \u201cKafejo\u201d. Kadre de Retoso okazis KonSciU \u2013 Konkurso Scienca, dum kiu junuloj prezentis siajn esplorojn. Ankau\u0306 la fakaj asocioj kaj grupoj havis multajn eblecojn prezenti sin, kadre de la Virtuala Movada Foiro. Estis remontrita la Faka Forumo de Montrealo. Re-spektu ankau\u0306 prelegon pri la agado de CED Invit\u2019 al interlingvistiko!"}, {"text_idx": "#000006", "text": "La Virtualaj Kongresoj estas la respondo de UEA al la post-pandemia mondo, en kiu virtualaj kaj hibridaj konferencoj plimultig\u0302as kaj ebligas partoprenon sen vojag\u0302i. Por la E-movado tio estas fres\u0302a vento, kiu ebligas al multaj esperantistoj kiuj antau\u0306e ne povis tion fari sperti internacian kongreson. Tiun direkton UEA planas estonte plivastigi per pli hibrida UK kaj okazigo de la VK c\u0302iujare. Por senpage g\u0302ui aliron al la pli ol 100 programeroj spekteblaj, sufic\u0302as esti membro de UEA. Se vi ne estis alig\u0302inta al VK3, necesas alig\u0302i al UEA por 2023 ( au\u0306 per la VK-alig\u0302ilo."}]